b'\n_START_ARTICLE_\nApostolski protonotar\n_START_PARAGRAPH_\nV rimskokatoli\xc5\xa1ki Cerkvi je apostolski protonotar (PA, latinsko protonotarius apostolicus) naslov \xc4\x8dlanov najvi\xc5\xa1jega ne\xc5\xa1kofovskega zbora prelatov Rimske kurije ali, zunaj Rima, \xc4\x8dastni prelat, ki mu je pape\xc5\xbe poveril ta naslov in posebne predpravice, ki so z njim povezane. Za zgled nam lahko slu\xc5\xbei princ in duhovnik Jurij Bavarski (1880-1943),  ki je postal 1926 protonotar z odlo\xc4\x8dbo Pija XI..\n_START_SECTION_\nRimska kurija\n_START_PARAGRAPH_\n\xc5\xa0tevilo dejansko dejavnih apostolskih protonotarjev je tudi danes omejeno na sedem. Notarji so podrejeni neposredno rimskemu pape\xc5\xbeu. Njihova naloga je: priprava in potrjevanje vseh aktov v zvezi z dogmami in tudi ob smrti pape\xc5\xbea. Delujejo v skladu s pravili, ki so povezana z odpiranjem in zapiranjem konklava, ali pa s protokolom. Spadajo v dr\xc5\xbeavno tajni\xc5\xa1tvo in imajo naslov protonotarii apostolici de numero.\n_START_SECTION_\n\xc4\x8castni naslovi in privilegiji\n_START_PARAGRAPH_\nObe skupini sta \xc4\x8dlana apostolskih protonotarjev pape\xc5\xa1ke dru\xc5\xbeine. Dovoljeno jim je nositi posebno \xc4\x8drno obleko \xe2\x80\x93 talar z vijoli\xc4\x8dnimi trakovi in gumbi, kakor tudi vijoli\xc4\x8dast biret. Kadar je \xc4\x8de\xc5\xa1\xc4\x8denje, nosijo vijoli\xc4\x8dno obleko.'